Manusa bubuko

Manusa bubuko (Ninox meeki), konata ankaŭ kiel Manusinsula bubuko, Manusa akcipitrostrigo aŭ Manusinsula akcipitrostrigo, estas specio de strigoj en la familio Strigedoj kaj genro Ninox. Ĝi estas endemio de la insulo Manuso, en la Insuloj Admiralitato norde de Nov-Gvineo. Ĝi estas malgranda strigo. Ĝi havas senmarkan brunan vizaĝdiskon, ruĝecbrunajn kronon kaj dorson, striecajn blankajn flugilplumojn kaj voston, kaj blankecajn subajn partojn kun ruĝecbruna strieco. Ĝia krio estas ripetata grumblado, kiel tiu de rano.

Ĝi vivas ĉefe en arbaroj, sed aperas ankaŭ en arboj proksime al homoj, kaj foje okupas riverbordajn vivejojn. Ĝi estas sufiĉe ofta tra sia limigita teritorio. Ĝi estas unu el du specioj de strigoj en Manusa Insulo. 

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.
 Kennedy, R.S., Gonzales P.C., Dickinson E.C., Miranda Jr, H.C., Fisher T.H. (2000) A Guide to the Birds of the Philippines, Oxford University Press, Oxford.
Norman, J.A., L. Christidis, M. Westerman, kaj F.A. Richard-Hall. 1998. "Molecular data confirm the species status of the Christmas Island Hawk-Owl Ninox natalis". Emu 98: 197–208.
Rheindt, F.E., kaj R.O. Hutchinson. 2007. A photoshot odyssey through the confused avian taxonomy of Seram and Buru (southern Moluccas). BirdingASIA 7: 18–38.

 Eksteraj ligiloj 

 The Owl Pages - Manusa bubuko

Kategorio:Strigedoj
Kategorio:Birdoj de Oceanio
Kategorio:Birdoj de Papuo-Nov-Gvineo